Kill Bill: Volume 2

Kill Bill Vol. 2 er en amerikansk thriller fra 2004, som er skrevet og regissert av Quentin Tarantino. Filmen er andre del av Kill Bill. De to ble opprinnelig spilt inn som en film, men ble delt i to på grunn av lengden. Handlingen utspiller seg i Texas i USA.

Filmen har 15 års aldersgrense i Norge.

Sammendrag 
Fire år tidligere i Kill Bill: Volume 1 planlegger den gravide bruden og brudgommen hennes bryllupet deres. Bill, brudens tidligere kjæreste, er faren til barnet hennes. Han er leder for Deadly Viper Assassination Squad, og beordrer leiemorderne hans til å drepe alle i bryllupet. Bill skyter bruden i hodet, men hun overlever og sverger hevn. I nåtiden har bruden allerede myrdet O-Ren Ishii og Vernita Green. Hun går hjem til Bills bror og Deadly Viper-medlem Budd, som ble advart av Bill om bruden er underveis. Budd tar kontakt med Elle Driver, en annen tidligere Deadly Viper, og planlegger å selge brudens unike sverd for en million dollar. Budd plasserer bruden i en kiste, og begraver henne levende.

Flere år tidligere forteller Bill den unge bruden om den legendariske kampsport-mesteren Pai Mei og hans metoder for å drepe folk. En metode som Pai Mei nekter å lære til studentene sine, en teknikk som visstnok kan drepe enhver motstander etter at de har tatt fem skritt. Bill tar bruden hans med til Pai Mei sitt tempel for trening, hvor Mei latterliggjør henne og tvinger henne til intens trening. Men bruden vinner etterhvert mesterens respekt. I nåtiden bruker bruden Mies teknikker for å komme seg ut av kisten og grave seg gjennom jorden opp til overflaten igjen. Elle Driver ankommer Budds hjem, og dreper ham med hjelp fra en svart mamba. Hun kontakter Bill, og forteller at bruden har drept Budd - og at hun har drept bruden.

I det Elle forlater Budds hjem, angriper bruden henne og de slåss. Elle Driver, som også ble lært opp av Mei, avslører at hun drepte Mei ved å forgifte ham til gjengjeldelse for at han fjernet det ene øyet hennes. Den rasende bruden fjerner Elles gjenværende øye, og låser henne inne sammen med en svart mamba. I Acuña, Mexico, møter bruden en pensjonert hallik, Esteban Vihaio, som hjelper henne å finne Bill. Bruden sporer ham opp til et hotell, og oppdager at datteren deres fremdeles lever. Nå er barnet fire år gammel, og bruden tilbringer kvelden sammen med dem. Etter at hun legger barnet i sengen, skyter Bill henne med en pil som inneholder sannhetsserum og forhører henne. Bruden forteller om et tidligere oppdrag hvor hun oppdaget at hun var gravid. Hun forklarer at hun ønsket å forlate Deadly Vipers for å gi datteren hennes ett langt bedre liv. Bruden kvitter seg med Bill med Pai Meis drapsmetode. Bruden reiser deretter sammen med datteren sin for å begynne et nytt liv.

Rolleliste 

 Uma Thurman som bruden / Beatrix Kiddo: Tidligere medlem av Deadly Viper Assassination Squad, som beskrives som "den dødeligste kvinnen i verden"
 David Carradine som Bill (kodenavn Snake Charmer) som leder for Deadly Viper Assassination Squad. Han er også den tidligere elskeren til bruden, og faren til datteren hennes. Han er det siste målet for brudens hevn.
 Michael Madsen som Budd: Et tidligere medlem av Deadly Viper Assassination Squad, og bror til Bill. 
 Daryl Hannah som Elle Driver (kodenavn: California Mountain Snake) et tidligere medlem av Deadly Viper Assassination Squad. 
 Gordon Liu som Pai Mei: En kampsport-mester. Bill, bruden og Elle Driver ahr tidligere fått trening fra ham. 
 Michael Parks som Esteban Vihaio: En pensjonert hallik Han dukket opp i den første filmen som en annen karakter, Texas Ranger Earl McGraw.
 Bo Svenson som pastor Harmony: Prest som egentlig skulle vie dem under brudens bryllup.
 Jeannie Epper som fru Harmony: Kone av pastor Harmony.
 Samuel L. Jackson som Rufus: Organist som skulle opptre i brudens bryllup.
 Larry Bishop som Larry Gomez: Voldelig sjef ved strippeklubben der Budd arbeider.
 Sid Haig som Jay: En ansatt i strippeklubben hvor Budd arbeider.
 Perla Haney-Jardine som datteren til bruden og Bill. Hun vokser opp hos faren sin, når bruden lå i koma.
 Helen Kim som Karen: En leiemorder sendt for å drepe bruden. 
 Lucy Liu som O-Ren Ishii (kodenavn: Cottonmouth) et tidligere medlem av Deadly Viper Assassination Squad.
 Vivica A. Fox som Vernita Green (kodenavn: CopperHead) et tidligere medlem av Deadly Viper Assassination Squad.
 Julie Dreyfus som Sofie Fatale: O-Ren's advokat, bestevenninne og håndlanger. Hun var også tilstede i bryllupet og massakren.
 Sonny Chiba som Hattori Hanzo: Ansett som tidenes aller største sverd-smed. Selv om han lenge har vært pensjonist, samtykker han i å lage et nytt sverd for Beatrix.

Eksterne lenker 
 
 

 Kill Bill References Guide at tarantino.info
 Article from Universal Library including extended analysis
 Production I.G on the Kill Bill Anime Sequences Article from CGSociety.org

Actionthrillere fra USA
Filmer fra 2004
Filmer regissert av Quentin Tarantino
Engelskspråklige filmer
Oppfølgerfilmer